Kasi Chiuta Wakuzomerezga Mitala?
Ivyo Baibolo likuyowoya
Kale, Chiuta wakazomerezga kuti ŵanalume ŵatorenge mitala. (Genesis 4:19; 16:1-4; 29:18-29) Kweni likaŵa khumbo lake yayi. Chiuta wakapeleka mwanakazi yumoza kwa Adamu.
Yesu wakati munthu wakwenera kutora mwanakazi yumoza, nga umo Chiuta wakakhumbiranga. (Yohane 8:28) Iyo wakati: “
Uyo wakaŵalenga pakwamba wakaŵalenga iwo mwanalume na mwanakazi ndipo wakati, ‘Pa chifukwa ichi mwanalume wasidenge ŵawiske na ŵanyina ndipo wademelerenge ku muwoli wake, ndipo wose ŵaŵiri ŵaŵenge thupi limoza.’”—Mateyu 19:4, 5.
Yumoza wa ŵasambiri ŵa Yesu wakalemba kuti: “
Mwanalume waliyose waŵe na muwoli wake na wake ndipo mwanakazi waliyose waŵe na mfumu wake na wake.” (1 Ŵakorinte 7:2) Baibolo likuti mfumu uyo wakukhumba kuŵa na udindo mu mpingo, wakwenera kuŵa wa “
muwoli yumoza.”—1 Timote 3:2, 12.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn